**НАРОДНО ЧИТАЛИЩЕ „ХРИСТО БОТЕВ - 1914“ гр. КРУМОВГРАД**

***гр. Крумовград,ул.„Димитър Благоев”№5,email:libbotev@abv.bg***

**ОТЧЕТ ЗА ДЕЙНОСТТА**

**НА НЧ „ХРИСТО БОТЕВ 1914“ за 2022г**

**М. ЯНУАРИ**

По повод навършване на 174 години от рождението на Христо Ботев в читалището направихме витрина на патрона

**М. ФЕВРУАРИ**

По повод 147 г. от обесването на Васил Левски в читалището направихме кът и подредихме витрина на апостола.

**М. МАРТ**

1 март „Ден на самодееца“ в НЧ „Христо Ботев 1914“ най-малките ни самодейци отправиха специален поздрав с танц и Председателя на читалището госпожа Атанаска Василева отправи поздрав към всички самодейци, качихме го в страницата на фейсбук на читалището!

По стара българска традиция, Баба Марта ни гостува в читалището, тя ни закачи мартенички за здраве и късмет на всички наши читатели и посетители в библиотеката.

Съвместно с Общинска администрация и Общинската организация на БЧК - Крумовград организирахме Благотворителен базар с кауза „Мартеничка купи – усмивка подари.

По повод Националният празник на Република България и 144 години от освобождението на България от османско робство, ръководството на НЧ „Христо Ботев1914” Крумовград обявявихме онлайн рецитал на тема „Аз съм българче”, доста деца откликнаха и се включиха в нашето мероприятие. Благодарим на всички децата за достойното представяне в рецитала който се посвети на 3 март.Всички те заслужено получиха грамоти от Председателя на читалището, госпожа Георгиева.

Другата ни инициатива за 3 март, за да отбележим достойно празника от името на ръководството на НЧ „Христо Ботев 1914” Крумовград подарихме 144 национални знамена на съгражданите ни! Самодейците ни взеха участие за поднасяне на венци пред паметниците!

**М. АПРИЛ**

На 2 април – Международен ден на детската книгата, бяхме поканени от ДГ „Митко Палаузов“, ОУ“ Н.Й. Вапцаров“ с. Г.Кула и ДГ „Ю. Гагарин, заедно до почетем празника на детската книга.С много усмивки, голям интерес и вълнение продължи националната инициатива Маратон на четенето - 2022г. Разделихме се с уговорката пак да ги посетим с нови приказки и шарени книжки.

За поредна година НЧ „Христо Ботев 1914“ организира Ритуал за приемане на първокласниците за читатели на градската библиотека. В традициония ритуал участваха всички ученици от първите класове на СУ „Васил Левски“. Учениците показаха, че вече са грамотни и знаят да четат и пишат. Запознахме децата с правилата за обслужване на читатели в библиотеката. С рецитиране на стихотворения, песни, гатанки и много вълнение премина първата среща на децата в библиотеката.

На 14 април поканихме художничката,Теодора Яковчева да сложи началото на Великденска ни цветна работилничка. На центъра на града госпожа Яковчева изнесе открит урок на децата, запозна ги с различни техники на рисуване, беше подготвила материали за работа за различна възраст. Децата с огромно желание и вълнение се включиха в работилничката ни. В цветен и красив празник се превърна това наше мероприятие. Творби на малките художници бяха подредени в изложба на 21 април на Пролетния празник „Великденско настроение“.Читалищното настоятелството подготви лакомства за всички участвали дечица.

Великденска украса изработена от Арт ателие „Чудесия" красеше фоаето на читалището и центъра на града.

**М. МАЙ**

За 1 май – Участие във Фолклорно надиграване в град Кърджали за празника Деня на труда на Танцов клуб " Ритмика" и Фолклорен ансамбъл "Изворче".

На 9 май, поклонение и поднасяне на венци - 77-ата годишнина от победата над хитлерофашизма и Деня на Европа.

[Гергьовден- Хъдърлез на центъра на града се състоя тържествен концерт, ФА “Изворче“ взеха устастие](https://www.facebook.com/photo/?fbid=5039311802829377&set=pcb.5039312806162610&__cft__%5b0%5d=AZWVDqf02lMkcnlh4Y6AHvZB_bCAIHwb2wCSI7y_8UsKx8pyBEe0tHyEE4CAXsFGPhqRQf-Js6zv2YqH5t_jBSuDoOvWj_uC3Q62ZJzMixVF-OvC-XVLVgxklecAGPaT9mU&__tn__=*bH-R)

24 май - Ден на славянската писменост и култура най - малкия ни самодеец, Тодор Хаджиев поздрави всички със стихотворение за празника! Съвместно с общината – манифестация и тържествен концерт.

През май се проведе Събора народното творчество. Включиха се всички читалища и училища със своите групи. Ансамбъл за изворен фолклор „Изворче“ се представи достойно и спечели първото място.

**М. ЮНИ**

Читалищното настоятелство, с цел насърчаване на четенето в детска възраст и привличането на нови читатели по случай 1 юни- Ден на детето, подари безплатни читателски карти на всички деца до 18г. С този наш жест към децата зарадвахме доста ученици и спечелихме нови приятели.

Самодейците от ансамбъл „Изворче", участваха в Юбилейното десето издание на Балканския шампионат по фолклор „Евро фолк – Жива вода 2022“ в град Хисаря, спечелиха: медали и грамоти, номинация GRAND PRIX „Златен Орфей”, златен медал в категория „фолклорни ансамбли, автентичен фолклор”, грамота за съществения  принос при съхранение и развитие на Балканските традиционни народни изкуства, диплом и грамота за осъществената приемственост между поколенията. Една от трите специални награди е за Фолклорен ансамбъл „Изворче“ към НЧ „Христо Ботев - 1914 г.“ - Крумовград, с ръководители Катя Чолакова и Митко Карамфилов. Съставът получи бронзовия медал и бронзовия Орфей на Балканския шампионат по фолклор „Евро фолк – Жива вода“. На ФА „Изворче“ бе връчена специална препоръка да представи българските народни изкуства в Световния шампионат по фолклор „World Folk“ в Несебър и Слънчев бряг, който ще се проведе от 18-28 август.

Групата за стари градски песни „Пей сърце“ към НЧ „Христо Ботев 1914“ Крумовград за поредна година взе участие във фестивал в Созопол.. Гласовитите изпълнители от Крумовград впечатлиха, както публиката, така и журито с великолепното си представяне. Така те завоюваха престижното трето място.

На 16 и 17 юни в град Кърджали ни поканиха на среща и на концерт във връзка с изпълнението на проект „Традициите ни обединяват”, организирана от НЧ „Обединение 1913”.

**М. ЮЛИ**

По повод 300 години от рождението на Паисий Хилендарски и 260 години от написването на „История славянобългарска“, през лятната ваканция в читалнята на библиотеката с малките ни читатели изгледахме заедно филма за „Великите българи - Паисий Хилендарски“. Защото това,което се иска от нас българският народ е да запомним нашата история, да се гордеем,че сме българи, да знаем своят род и език, да говорим, четем и пишем на нашият език, и най – вече, за да помним и предаваме на поколенията. **За първата „Среща на крумовградчани отблизо и далеч“ , активно се включихме в организацията на проведените инициативи с Общинската администрация. В концерта на празника участваха ТК „Ритмика“ и ФА „Изворче“.**

**Самодейците от ФА „Изворче“ приготвиха вкусни изкушения, домашни сладка и лимонада, традиционни ястия от нашия край, ръчно изработени плетива и сувенири и се включиха в Изложба-базар произведено в Крумовград.**

**М. АВГУСТ**

За празника на миньора – 17 август, талантливите ни певци от ансамбъл „Изворче“, получиха специална покана да участват в изненада на рудника с поздрав към служителите на [Дънди Прешъс Металс. С радост, благодарност, много усмивки и кръшно хоро се включиха](https://sciencefornature.org/profile/%D0%B4%D1%8A%D0%BD%D0%B4%D0%B8-%D0%BF%D1%80%D0%B5%D1%88%D1%8A%D1%81-%D0%BC%D0%B5%D1%82%D0%B0%D0%BB%D1%81-%D0%BA%D1%80%D1%83%D0%BC%D0%BE%D0%B2%D0%B3%D1%80%D0%B0%D0%B4/) всички служители.

Фолклорен ансамбъл „Изворче“ при НЧ „Христо Ботев 1914“ в Крумовград с ръководители Катя Чолакова и Митко Карамфилов за пореден път показа класа и заслужено зае второто място на XII Световен шампионат по фолклор „WORD FOLK 2022“, който се проведе в Несебър и Поморие от 22 до 27 август 2022 г. Талантливите певци се наредиха след малките изпълнители от Детски танцов ансамбъл „Мхедрули“ от град Кобулети, Грузия, които са тазгодишните първенци в световен мащаб. Безапелационно, обаче,  първо място за България е на крумовградските гласовити самодейци от „Изворче“, представители на няколко поколения родопчани.

Съставът получи  Диплома и златен медал на XII Световен шампионат по фолклор „WORD FOLK 2022“, Номинация ГРАНД ПРИ – Златен „Орфей“ на XII Световен шампионат по  фолклор „WORD FOLK 2022“, Диплома и СРЕБЪРЕН МЕДАЛ и СРЕБЪРЕН „ОРФЕЙ“ в крайното класиране, Диплом на името на основателя Илиян Николов  за осъществяване на приемственост между поколенията, Диплом за достойно представяне HONORABLE PRESENTATION на XII Световен шампионат по фолклор „WORD FOLK 2022“, титлата „Абсолютен вице световен шампион за 2022”.

**М. СЕПТЕМВРИ**

За осма година ваканционно селище Албена се превърна във фолклорен мегдан. Танцов клуб „Ритмика“ с ръководител госпожа Милка Узунова при НЧ „Христо Ботев 1914“ Крумовград за четвърта поредна година участва във фолклорния фестивал „Морско надиграване и надпяване - На мегдана в Албена“.Фестивалът е форум за представяне и утвърждаване на българския фолклор, традиции, носии и културно наследство, популяризиране на българската идентичност.

Фолклорното събитие събра в курорта многобройни танцови и певчески формации от цялата страна – непрофесионални състави, вокални групи, певчески групи, ансамбли, групи при читалища, ученици, деца, индивидуални изпълнители и други.

Тази година в морското надиграване и надпяване се включиха 30 фолклорни групи с над 300 участници от всички краища на страната – областите Варна, Пазарджик, Шумен, Крумовград, Добрич, от Лом, Троян и др. Форумът няма конкурсен характер, всички участници получиха плакети и грамоти за участие.

С отличното си представяне и този път танцьори от Крумовград показаха, че народните танци са безспорни културни посланици и създават предпоставки за добри приятелства.

В края на месец септември се проведе традиционния есенен панаир в Крумовград, където участвахме в организацията.

**М.ОКТОМВРИ**

НЧ „Христо Ботев 1914“ организира спектакъл от НЧ „Обединение 1913“Кърджали, те показаха на нашите деца как се изработват кукли от плат, народни носии и традиционни маски! Страхотен и вълнуващ спектакъл ни представиха певците и танцьорите. НЧ „Христо Ботев 1914“ получи благодарствена грамота за помощта в организацията на спектакъла „Традициите ни обединяват“.

Регионална библиотека „Н.Й.Вапцаров“ град Кърджали организираха обучение проект „Електрони информационни ресурси и местно сътрудничество“ библиотекаря Лиляна Раева взе участие и се запозна с проекта. Участвахме и в краеведска среща на тема „Развитието на краезнанието и електронни информационни ресурси в град Златоград.

**М. НОЕМВРИ**

По случай празника 1-ви ноември в читалището изработихме табло на българските просветители, книжовници и революционери.

ФА „Изворче“ бяха поканени от телевизия „България на длан“ да покажат и разкажат за автентичността на Крумовград и за историята на ФА „Изворче“.

Участвахме и в обучение на тема“Характеристика на основната нормативна база имаща отношение към библиотеките“ в град Кърджали.

Получихме покана и участвахме в работна среща на тема „Показатели за библиотечен фонд и индикатори за измерване ефективността на библиотечната дейност“ проведена в РБ „Захарий Княжески“ в град Стара Загора.

**М. ДЕКЕМВРИ**

По повод предстоящите коледни и новогодишни празници открихме работилница за изработване на картички, сувенири и сурвачки за Коледния благотворителен базар.

Тази година възобновихме наша стара традиция да отличим читател на библиотеката. Внимателно прегледахме картоните със заемана литература и отличихме следните ни най – активни читатели: Мартин Календжиев, Вилияна Чилингирова, Станка Георгиева и Кера Джолева. Всички те получиха грамота и книга по време на Коледния концерт от Председателя на читалището и от заместник кмета. Пожелаваме си да продължим тази традиция и си пожелаваме много читатели през 2023 година.